text: To ghetto-grupper i kamp mod hinanden 
  24 april 2012 kl. 06.19
  Politi og brandvæsen havde travlt mandag aften med påsatte brande og slagsmål i ghetto-området Skovvejen i Kolding.
  Politiet har været massivt til stede hele aftenen. Først kom to grupperinger i slagsmål, hvor de kastede sten mod hinanden. Det skriver kolding-netavis.dk.
  
  I brand 
  Senere på aftenen blev en container sat i brand ved blokkene på Skovvejen og blot ti minutter senere blev endnu en container stukket i brand. Det blev nødvendigt at evakuere en hel opgang, da containeren stod så tæt op af bygningen, at røgen drev ind i opgangen og lejlighederne, oplyser vagtchef hos Sydøstjyllands Politi, Henrik Dam.
  
  Uklar grund til dramaet
  Der blev også sendt ambulance til stedet. Men der er endnu ingen meldinger om personskade.
  Politiet mener, at det er de to grupperinger, der står bag de påsatte brande. Det er endnu uvist, hvad uoverensstemmelserne mellem grupperne består i.
  